CELEX: 62008TN0193
Language: fi
Date: 2008-05-21 00:00:00
Title: Asia T-193/08 P: Valitus, jonka Carina Skareby on tehnyt 21.5.2008 virkamiestuomioistuimen asiassa F-46/06, Skareby v. komissio, 6.3.2008 antamasta tuomiosta

2.8.2008   
            
            
               FI
            
            
               Euroopan unionin virallinen lehti
            
            
               C 197/26
            
         Valitus, jonka Carina Skareby on tehnyt 21.5.2008 virkamiestuomioistuimen asiassa F-46/06, Skareby v. komissio, 6.3.2008 antamasta tuomiosta
   (Asia T-193/08 P)
   (2008/C 197/47)
   Oikeudenkäyntikieli: ranska
   Asianosaiset
   
      Valittaja: Carina Skareby (Leuven, Belgia) (edustajat: asianajajat S. Rodrigues ja C. Bernard-Glanz)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Euroopan yhteisöjen virkamiestuomioistuimen asiassa F-46/06 6.3.2008 antama tuomio on kumottava
            
         
               —
            
            
               valittajan virkamiestuomioistuimessa esittämät kumoamis- ja vahingonkorvausvaatimukset on hyväksyttävä
            
         
               —
            
            
               komissio on velvoitettava korvaamaan molemmissa oikeusasteissa käydyistä menettelyistä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Valittaja vaatii nyt esillä olevalla valituksellaan kumottavaksi virkamiestuomioistuimen asiassa F-46/06, Skareby v. komissio, 6.3.2008 antaman tuomion, jolla on hylätty kanne, jolla valittaja on vaatinut yhtäältä hänen urakehitystään koskevan vuoden 2004 kertomuksen kumoamista ja toisaalta vahingonkorvausta.
   Valittaja vetoaa valituksensa tueksi kahteen valitusperusteeseen, jotka koskevat ilmeistä arviointivirhettä (riidanalaisen tuomion 66, 98 ja 113 kohta) ja erään todisteen huomioon ottamista vääristyneellä tavalla (68 kohta).